РАЙОНЕН   СЪД-гр. ВИДИН

                            ЗАПОВЕД  № 277/ 08.06.2017г.

На основание чл. 80, ал. 1, т. 1 ЗСВ

                                     ЗАПОВЯДВАМ:

І .По време на съдебната ваканция през 2017 г.,считано за периода от 17.07.2017 г. до 03.09.2017 г., да се разглеждат следните дела:

1.1.Делата посочени в чл. 329,ал.З от ЗСВ:

- наказателни дела, по които има постановена мярка за неотклонение задържане под стража;

-   делата за издръжка, за родителски права на ненавършили пълнолетие деца и за незаконно уволнение;

-  искания за обезпечаване на искове, за обезпечаване на доказателства, за даване на разрешения и заповеди по Семейния кодекс, за назначаване на особен представител;

-   дела по Закона за защита срещу домашното насилие;

1.2.Други дела, съгласно в чл.329 ал.3 т.6 ЗСВ /дела, за които закон предвижда разглеждането в срок, по-кратък от един месец/, които са:

1.2.1 делата по чл.310 от ГПК:

-  за трудово възнаграждение, за признаване на уволнението за незаконно и неговата отмяна, за възстановяване на предишната работа, за обезщетение за времето, през което работникът е останал без работа поради уволнението, и за поправка на основанието за уволнение, вписано в трудовата книжка или в други документи;

-    за опразване на наети и заети за послужване помещения;

-  за установяване и преустановяване на нарушение на права по Закона за авторското право и сродните му права, Закона за патентите и регистрацията на полезните модели, Закона за марките и географските означения, Закона за промишления дизайн, Закона за топологията на интегралните схеми и Закона за закрила на новите сортове растения и породи животни;

-  за установяване и преустановяване на нарушение на права по Закона за защита на потребителите ;

1.2.2 други дела:

- молби за обезпечение на бъдещи искове и за обезпечителни мерки   /налагане,замяна и вдигане/ по висящи дела,независимо от това дали дежурния съдия е докладчик по делото

-    разрешения и заповеди по Семейния кодекс.

- разрешения по чл. 6, ал. 2 СК / за сключване на брак от непълнолетен/.Разрешение да се дава от дежурния съдия.

-    искания за определяне на привременни мерки.

-    назначаване на особени представители по чл.29 от ГПК.

-    дела по  чл.49 и 52  ЗН  .

-    делата по Закона за закрила на детето.

-  искания за разкриване на банкова тайна и такива по чл.133, ал.5, т. 2 от ЗППЦК

-  искания от органите на досъдебното производство по НПК и искания за мерки за неотклонение

-    искания по ЗЕС

-    бързи и незабавни производства по НПК,  делата по чл.243, чл.244 и чл.381 НПК.

-    предложения за настаняване на лечение по Закона за здравето

-     делата по гл.37 от ГПК-заповедно производство

-    делата по УБДХ и ЗООРПСМ /закон за опазване на обществения ред  при провеждането на спортни мероприятия/.

-     съдебните поръчки

-  производствата по Регламентите на Европейския парламент,за които се предвиждат срокове по-кратки от един месец.

1.3.други дела по преценка на административния ръководител:

-    делата по чл.50 СК.

-    по молби  за определяне на общо наказание.

-    по  молби за реабилитация/чл.85 НК/.

-  по искане по чл.11 ал.4 НРИСПР/Наредба за реда за извършване и снемане на полицейска регистрация/ вр.чл.68 ал.5 ЗМВР.

- молбите подадени от страните за издаване на изпълнителен лист, включително  независимо от вида на делото и от това дали дежурният е докладчик по делото.

-   служебни бележки по всички видове дела,независимо от вида на делото и от това дали дежурният е докладчик по делото.

ІІ. Посочените по-горе дела се образуват от председателя или неговия заместник.

 В случай, че през съдебната ваканция,но  считано от 31.07.2017 г. , са налице съдии неползващи отпуск, адм. ръководител или неговият заместник образуват и разпределят цитираните по-горе дела между дежурния съдия за съответната седмица    и неизлезлите в отпуск съдии, с изключение на този,който е бил дежурен през предходната седмица.

/забележка: адм. ръководител или неговият заместник не участват в избора при разпределяне на делата/.

ІІІ. Делата по посочените по-горе молби, които се разглеждат в открито съдебно заседание, да се администрират и насрочват в срок, позволяващ призоваването на страните. Същите се разглеждат от дежурния съдия за седмицата, през която е насрочено делото, или съответно от съдията на който е разпределено делото.

По останалите молби и искания се произнася дежурния, в седмицата на постъпването, съдия или съответно неизлезлият в отпуск съдия.

ІV. Деловодителите да докладват постъпилите документи посочени по-горе в деня на постъпването на дежурния съдия,както и текущия доклад на съдиите,които не са в отпуск и са на работа.

V. По време на съдебната ваканция гражданските дела, които се разглеждат през този период да се насрочват в открито заседание всеки вторник до обяд, а останалите дела-според законният срок.

VІ. При насрочване или отлагане на дело за дата след 01.09.17г. дежурният  съдия, извършил съответното действие, или съдията на който делото е разпределено по време на съдебната ваканция, насрочва същото в свое съдебно заседание и го решава .

VІІ. Образуваните и  не насрочени през съдебната ваканция дела се разглеждат и движат от съдията,на който е разпределено съответното дело.

VІIІ. Дежурният съдия следва да изготви всички съдебни актове по делата, които е разгледал и приключил и да предаде същите в деловодствата най-късно до края на седмицата следваща тази ,през която е бил дежурен.

Х. На дежурния съдия да се носи текущия доклад и по останалите  дела, по които е определен за съдия-докладчик.

ХІ. Дежурството през съдебната ваканция включва и почивните дни.

ХІІ.При излизане в отпуск всички дела да бъдат върнати в деловодствата.

ХІІІ. През съдебната ваканция в случай на частна жалба или частен протест  по чл.64 ал.5 и чл.65 ал.4 от НПК делото да се насрочва  за разглеждане пред ВдОС във вторник и четвъртък от 10 ч..

ХІV. На основание чл. 252, ал.2 от НПК, с оглед съдебната ваканция, разрешавам наказателните дела, които се разглеждат в открито заседание, да бъдат насрочени за срок по- голям от два месеца, но не повече от три месеца.

ХV. Съдиите-докладчици по делата, разпределени преди съдебната ваканция и  подлежащи на разглеждане през нея, ги движат до излизането си в отпуск, след което при необходимост действията се извършват от дежурния съдия.В случай,че делото не приключи по време на  съдебната ваканция,производството се продължава от първоначалния съдия-докладчик.

Заповедта да се връчи на съдиите,  съдебният администратор и деловодителите за сведение и изпълнение, както и да се публикува в сайта на ВдРС.

Копие от заповедта да се връчи на Председателя на ВдОС.

гр.Видин

08.06.2017г.                               ПРЕДСЕДАТЕЛ: